
นายจำรูญ  ผอมดำ	      วันนี้สมาชิกสภา ขอลาการประชุมจำนวน ๑ ท่าน คือ คุณสุนันทา แก้วเพ็ง ครับ
(ประธานที่ประชุม)		สำหรับระเบียบวาระการประชุมสภาฯ ในวันนี้มี ๔ ระเบียบวาระด้วยกัน ประกอบด้วย
		ระเบียบวาระที่ ๑  เรื่องที่ประธานแจ้งให้ที่ประชุมทราบ
			-รายงานการติดตามและประเมินผลแผนพัฒนาประจำปีงบประประมาณ ๒๕๖๐(ครั้งที่ ๑ /รอบเดือนเมษายน ๒๕๖๐
                                    	ระเบียบวาระที่ ๒  รับรองรายงานการประชุมสภาเทศบาลตำบลบ้านนา 
สมัยวิสามัญ สมัยแรก ครั้งที่ ๒ ประจำปี พ.ศ. ๒๕๖๐วันพุธที่ ๑ มีนาคม พ.ศ. ๒๕๖๐  เวลา ๑๓.๓๐ น.

            		กระผมขอเปิดการประชุมตามระเบียบวาระดังนี้ครับ

ประธานที่ประชุม		กฎหมายควบคุมอาคารมีผลบังคับใช้ทั่วทั้งจังหวัดพัทลุงทั้งแต่วันที่ ๑๗ กุมภาพันธ์ ๒๕๖๐ ทางเทศบาลได้จัดทำเอกสารประชาสัมพันธ์ไปให้ทางหมู่บ้านแล้ว รายละเอียดขอให้ ผอ.กองช่างได้นำเสนอให้ท่านได้เป็นข้อมูลเพื่อได้ประชาสัมพันธ์แก่ประชาชนที่ต้องการที่จะก่อสร้างหลังวันที่ ๑๗ กุมภาพันธ์ ๒๕๖๐ ขอเชิญ    คุณสินไชย บุญวิสูตร ครับ
นายสินไชย บุญวิสูตร		กราบเรียน ท่านประธานสภา ผู้บริหาร สมาชิกสภา ผู้เข้าร่วมประชุมทุกท่าน ครับขณะนี้จังหวัดพัทลุงมีกฎหมายคุมอาคารประกาศใช้ไปแล้วตั้งแต่วันที่ ๑๗ กุมภาพันธ์ ๒๕๖๐ ครับ มีผลกับประชนที่ต้องการสร้างอาคารต้องขออนุญาตที่เทศบาลก่อน ต้องเตรียมเอกสารตามแบบฟอร์มที่มีให้ หลักๆคือ สร้างอาคารไม่เกิน๑๕๐ ตารางเมตร	ยื่นเฉพาะแบบแผนบริเวณ และแบบแผนพื้น หากก่อสร้างมากกว่า ๑๕๐ ตารางเมตร ต้องยื่นแบบแปลนครบถ้วน หากไม่เข้าขออนุญาตมีผลตอนขอบ้านเลขที่ ทางอำเภอไม่สามารถออกบ้านเลขที่ให้ได้ ทางกองช่างได้จัดทำเอกสารประชาสัมพันธ์ส่งไปทางหมู่บ้านแล้ว ดังนั้นขอให้สมาชิกได้ประชาสัมพันธ์อีกช่องทางหนึ่งครับ ขอบคุณครับ
ประธานที่ประชุม		ขอบคุณ ผู้อำนวยการกองช่าง ครับ ต่อไปเรื่องรายงานการติดตามและประเมินผลแผนพัฒนาประจำปีงบประประมาณ ๒๕๖๐(ครั้งที่ ๑ /รอบเดือนเมษายน ๒๕๖๐)ขอเชิญผู้บริหารครับ หรือว่าเชิญนักวิเคราะห์นโยบายและแผน คุณวิภาวดี ชูสุดรักษ์ เจ้าหน้าที่ที่ดำเนินการในการประเมิน อธิบายในรายละเอียดขอเชิญครับ
นางวิภาวดี ชูสุดรักษ์		กราบเรียน ท่านประธานสภา ผู้บริหาร สมาชิกสภา ผู้เข้าร่วมประชุมทุกท่าน ค่ะ	ขอขอบคุณท่านประธานสภาที่เปิดโอกาสให้ดิฉันชี้แจงในส่วนที่เกี่ยวข้องรายงานการติดตามและประเมินผลแผนพัฒนาประจำปีงบประประมาณ ๒๕๖๐(ครั้งที่ ๑ /รอบเดือนเมษายน ๒๕๖๐) ก่อนอื่นขอนำเรียนที่มาที่ไปของการติดตามและประเมินผลแผนพัฒนาก่อนค่ะ เดิมรายงานฉบับนี้จะรายงานปีละหนึ่งครั้ง ตามระเบียบกระทรวงมหาดไทยปี ๒๕๔๘ และต่อมาได้เปลี่ยนเป็นปีละสองครั้งระเบียบกระทรวงมหาดไทยปี ๒๕๕๙ ครั้งแรก คือไตรมาส๑ และ ๒ ให้รายงานภายในเดือนเมษายน ครั้งที่๑/รอบเดือนเมษายน ๒๕๖๐ คือครั้งนี้ค่ะ ครั้งที่ ๒ คือไตรมาสที่ ๓ และ๔ ให้รายงานภายในเดือนตุลาคม ครั้งที่๑/รอบเดือนตุลาคม ๒๕๖๐    รวมปีละสองครั้ง และรายงานฉบับนี้มีคณะกรรมการที่ชื่อว่า คณะกรรมการติดตามและประเมินผลแผนพัฒนาคณะกรรมการจำนวน ๑๑ ท่าน ประกอบด้วยคณะกรรมการที่มีรายชื่อดังนี้ ๑.นายเสริม ช่วยชิต ๒.นายปรีชา นิ่มดำ             ๓.นางสุนันทา แก้วเพ็ง ๔.นายคม วิรัตน์ ๕.นายพัน ชูดำ ๖.นายเพื่อม ขุนพล      ๗.นายวิจิตร เพชรเล็ก ๘.นายถนอม ตุลยนิษก์ ๙. นายสินไชย บุญวิสูตร         ๑๐.นายสุคลธี สงเดช และดิฉัน นางวิภาวดี ชูสุดรักษ์ รายงานฉบับนี้คณะกรรมได้ประชุมกันจำนวน สองรอบ รอบแรกในวันที่ ๑๖ มีนาคม ๒๕๖๐ ได้ประชุมวางแผนกันว่าปีนี้จะกำหนดกรอบแนวทาง วิธีการนำรูปแบบใดมาใช้ในการลงสำรวจประเมินผลแผน ในการประชุมมีมติดังนี้ใช้แบบที่ ๑๑ คือแบบอื่นๆ ที่อปท. กำหนดขึ้น จำนวนใช้จำนวน ๘ เปอร์เซ็นต์ ต่อจำนวนประชากรแต่ละหมู่บ้าน ในปีที่แล้วใช้จำนวน ๗ เปอร์เซ็นต์ต่อจำนวนประชากรแต่ละหมู่บ้าน จะอยู่ในผนวก ข้อมูลจำนวนแบบสอบถามที่ใช้การสำรวจความพึงพอใจต่อผลการดำเนินงานของเทศบาล ก่อนที่จะลงพื้นที่จะมีการซักซ้อมเจ้าหน้าที่ในแต่ละหัวข้อเพื่อการอธิบายให้ชาวบ้านเข้าใจ  ในการกรอกแบบสอบถามให้ตรงประเด็นให้มากที่สุด สำหรับแบบสอบถามที่นำไปใช้ในครั้งนี้นั้นได้มาจาก ๑ ใน๑๑ แบบ เป็นแบบที่เป็นมติจากที่ประชุม ซึ่งให้เทศบาลกำหนดออกแบบเองเพื่อให้สอดคล้องงานที่เทศบาลดำเนินการอยู่ ถ้าหากเป็นแบบที่กรมฯให้มาใช้นั้นเป็นแบบเชิงลึกทางวิชาการมากเกินไป เป็นอุปสรรคกับการเข้าใจของชาวบ้าน มติที่ประชุมเลือกใช้แบบสอบถาม แบบที่ ๑๑  เมื่อลงพื้นที่แล้วได้ข้อมูลดิบจากแบบสอบถามมาก็ไม่สามารถลงในได้ทั้งหมดเพราะเป็นข้อจำกัดด้านภาษาแต่ได้นำเรียนผู้บริหารไปแล้ว ในส่วนนี้
 		สำหรับแบบอื่นๆที่อปท. กำหนดขึ้นแต่ก็ต้องอยู่ในขอบเขตที่เราสามารถกำหนดคำถามให้ตรงกับงานที่เราทำอยู่ตอนนี้ได้ เพราะแบบ ๑ ถึง ๑๐ เป็นแบบเชิงลึกทางวิชาการเกินไปที่นำไปคุยกับชาวบ้าน คณะกรรมการเลยมีมติเลือกแบบที่ ๑๑ เป็นแบบที่อยู่ในรายงานฉบับนี้เป็นแบบยุทธศาสตร์ตามแผนพัฒนาของเทศบาลเลย มีทั้ง ๔ ยุทธศาสตร์ตั้งคะแนนไว้เต็ม ๑๐ เพื่อให้ชาวบ้านได้ตอบอย่างง่ายๆ เมื่อคะแนนเต็ม๑๐ จะให้คะแนนเท่าไหร่ เมื่อได้คะแนนแต่ละหมู่บ้านมาแล้วนำมารวมกันคิดออกมาเป็นเปอร์เซ็นต์อีกครั้ง เป็นที่มาที่ไปของแบบสอบถามค่ะ หลังจากได้วิธีการ แบบสอบถามแล้วต่อไปก็มีการประชุมคณะกรรมการชุดดังกล่าวอีก ๑ รอบเมื่อวันที่ ๒๐ เมษายน ๒๕๖๐ เพื่อระดมความคิดเห็นของคณะกรรมการว่าอย่างไร เพื่อเป็นประโยชน์ข้อเสนอแนะแก่องค์กร ในแบบสอบถามนั้น ได้ความคิดเห็นมากมาย แต่บางประเด็นไม่สามารถนำมาเป็นวิชาการได้เพราะมีข้อจำกัดความด้านภาษาของชาวบ้าน แต่ก็รวบรวมรายงานให้ผู้บริหารได้ทราบแล้วซึ่งเป็นข้อมูลดิบที่ไม่มีการดัดแปลง ในส่วนของวิชาการก็ออกมาเป็นรายงาน และเมื่อวันที่ ๒๐ เมษายน ๒๕๖๐  คณะกรรมการได้ทำหน้าที่ให้ความคิดเห็นข้อเสนอแนะเพื่อเป็นประโยชน์ต่อองค์กร สรุปผลความคิดเห็นความคิดเห็นของคณะกรรมการปรากฏอยู่ในหน้าที่ ๖ ของรายงานติดตามและประเมินผลแผนพัฒนาประจำปีงบประมาณ ๒๕๖๐ ครั้งที่ ๑/รอบเดือนเมษายน ๒๕๖๐ ใช้ประเมินแผนพัฒนาปี ๒๕๖๐-๒๕๖๒ซึ่งในปี ๒๕๖๐ สรุปโครงการทั้งหมดอยู่ในหน้า ๑๑ ในยุทธศาสตร์ที่ ๑ มี ๑๑๖ โครงการ ดำเนินการในไตรมาสที่ ๑ ได้ ๓ โครงการ เป็นการวัดผลในเชิงปริมาณ ก็ขอชี้แจงเท่านี้ก่อนนะคะ ขอบคุณค่ะ
ประธาน		ก็ถือว่าเป็นการชี้แจงเพิ่มเติมจากรายงานอย่างละเอียดมากๆ ถือได้ว่าเป็นผู้ปฏิบัติจริง เมื่อก่อนสภาเคยถามว่า นำการประเมินนี้มาจากไหน อย่างไร ตอนนี้ก็ได้รับทราบและเข้าใจตรงกันแล้ว  ก็ถือว่าสภาได้รับทราบรายงานการติดตามประเมินผลแผนพัฒนาประจำปีงบประมาณ ๒๕๖๐ ครั้งที่๑/รอบเดือนเมษายน ๒๕๖๐ ครับ ครั้งต่อไปจะติดตามในรอบที่ ๒ ในเดือน ตุลาคม ๒๕๖๐ ครับ
มติที่ประชุม		ที่ประชุมมีมติรับทราบ
 	
ระเบียบวาระที่ ๒	เรื่องรับรองรายงานการประชุมสภาเทศบาลตำบลบ้านนา สมัยสามัญ สมัยแรก    ครั้งที่ ๒  ประจำปี พ.ศ. ๒๕๖๐ วันพุธที่๑ มีนาคม พ.ศ. ๒๕๖๐  
ประธาน	ตามที่สภาเทศบาลตำบลบ้านนาได้ประชุมสภา  สมัยสามัญ สมัยแรกครั้งที่ ๒ ประจำปี 
พ.ศ. ๒๕๖๐ วันพุธที่ ๑ มีนาคม พ.ศ. ๒๕๖๐  บัดนี้ฝ่ายเลขานุการสภาได้จัดทำรายงานการประชุมและคณะกรรมการตรวจรายงานการประชุมสภาก็ได้ตรวจสอบเรียบร้อยแล้ว   
จึงนำเสนอที่ประชุมเพื่อพิจารณาและอนุมัติรายงานการประชุมสภาสมัยสามัญ 
สมัยแรก ครั้งที่ ๒ ประจำปี  พ.ศ. ๒๕๖๐  เมื่อพุธที่ ๑ มีนาคม พ.ศ.๒๕๖๐  ท่านสมาชิกสภาฯท่านใดประสงค์จะแก้ไขเพิ่มเติมในรายงานการประชุม ขอเชิญครับ เมื่อไม่มีท่านใดขอแก้ไข กระผมจะขอมติครับ  สมาชิกท่านใดมีมติ รับรองรายงานการประชุมครั้งที่แล้ว โปรดยกมือครับ
เลขานุการสภา		อนุมัติ	    ๑๐	เสียง
		ไม่อนุมัติ	    -	เสียง
		งดออกเสียง ๑	เสียง
มติที่ประชุม			ที่ประชุมมีมติรับรอง
ระเบียบวาระที่ ๓ 		เรื่องอื่นๆ 
ประธานที่ประชุม	ในระเบียบวาระเรื่องอื่น ๆ สมาชิกมีเรื่องจะสอบถามหรือจะเสนอปัญหาและแนวทางแก้ไขร่วมกันขอเชิญครับ ขอเชิญคุณจรัญ หอยมณีครับ	
นายจรัญ หอยมณี	เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบลบ้านนาและผู้เข้ารับฟังการประชุมทุกท่าน		
	สอบถามผู้บริหารเรื่องการแก้ปัญหาน้ำท่วม มีหลายจุดที่ต้องแก้ปัญหาทางน้ำเพื่อให้การไหลของน้ำสะดวก อย่างเช่นช่วงหลังบ้านนายสุเทพ วงค์รักษา อยากให้ศึกษาดูว่าจะดำเนินการระเบิดหินได้อย่างไร 	
	กระผมอยากให้ปรับพื้นที่ที่บริเวณรอบๆศาลาเฉลิมพระเกียรติให้ดูสวยงามเรียบร้อย โดยเฉพาะพื้นบางแห่งที่เป็นหลุมเป็นโคลนนำหินไปถม จะเห็นว่าตอนนี้มีผู้ใช้บริการสถานที่กันมาก และเรื่องการใช้น้ำของหมู่ที่ ๖ ตอนนี้ก่อนที่จะเนินการหอถังที่บ้านนายสมนึก เสร็จสมบูรณ์ น่าย้ายถังที่ในวังบริเวณหน้ารังเกียรติมาใช้พลางก่อน เพื่อบรรเทาความเดือดร้อนของชาวบ้านกว่า ๓๐ ครัวเรือน ขอบคุณครับ

ประธานที่ประชุม	ขอบคุณ คุณจรัญ หอยมณี ครับ ต่อไปขอเชิญ คุณคม วิรัตน์ครับ

นายคม วิรัตน์	ขอนำเรียนปัญหาความเดือดร้อนเกี่ยวกับการสัญจรในการลำเลียงสินค้าการเกษตรที่ซอยช่องลมครับ ฝนตกหนักกัดเซอะผิวถนนเป็นร่องลึกมาก จึงกอยากให้นายก นำรถเข้าไปเกลี่ยกลบแก้ปัญหาชาวบ้านด้วยครับ ขอบคุณครับ
ประธานที่ประชุม	ขอบคุณ คุณคม วิรัตน์ครับครับ ต่อไปขอเชิญ คุณปลอด ทองคงครับ
นายปลอด ทองคง	ปัญหาไฟฟ้าสาธารณะ หมู่ที่ ๘ ช่วงตั้งแต่สะพานหน้าบ้านผู้เข้าข้างในมีปัญหาตลอดสาย ผู้ใหญ่บ้านหมู่ที่ ๘ ฝากให้เรียนมา
	ปัญหาเรื่องน้ำประปาขุ่นแถวหน้าถ้าสุมโน บ้านควนเนียง ไม่ทราบว่าจากหอถังปั้ม หรือว่า ของเทศบาลไม่ทราบว่าที่ปั้มนั้นใช้แล้วยัง

ประธานที่ประชุม	ขอบคุณท่านปลอด ทองคงครับ ขอเชิญท่านายกชี้แจงครับ 

นายคำน้อย หนูแสง  		เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบล(นายกเทศมนตรี) 		บ้านนาและผู้เข้ารับฟังการประชุมทุกท่าน
	ตามที่สมาชิกถามมา ๓-๔ เรื่องนั้นก็อยู่ในแผนพัฒนาอยู่แล้ว เรื่องไฟฟ้าสาธารณะ ตอนนี้กำลังดำเนินการทำเรื่องโอนเงินให้ทางไฟฟ้าส่วนภูมิภาคอยู่ การดำเนินการก็ต้องดูสถานะทางการเงินด้วยว่ากระทบต่อรายจ่ายประจำไม่ว่าจะเป็นเงินยังชีพผู้สูงอายุต้องให้เรียบร้อยก่อน ก่อนที่จะดำเนินการเกี่ยวกับโครงสร้างพื้นฐาน ก็มี หมู่ที่ ๖ , ๓ , ๘ ก็กำลังดำเนินการอยู่ครับ
	-เรื่องหินขวางทางระบายน้ำในหมู่ที่ ๖ ตอนนี้ประสานผู้ประกอบการด้านนี้อยู่ได้รับคำตอบแล้วว่างวันไหนจะขึ้นมาสำรวจให้ ค่าใช้จ่ายน่าจะมากเพราะดำเนินการค่อนข้างลำบากมีผู้ประกอบการด้านนี้น้อย น่าจะเป็นผู้ประกอบการที่มาดำเนินการให้กับวัดถ้ำสุมโนอยู่ ส่วนการขออนุญาตต้องประสานทางผู้ประกอบการให้การแนะนำก่อน กองช่างช่วยประสานอีกแรง
	- เรื่องถนนปีนี้ฝนตกชุก การดำเนินการข้อนข้างลำบากหน่อย พอเข้าดำเนินการฝนก็ตกอีก
	-เรื่องกิ่งไม้เข้าดำเนินการให้
	-เรื่องประปาหน้าถ้ำสุมะโน ฝั่งขวาต้องใช้น้ำประปาภูเขาไปก่อน ส่วนประปาที่มีน้ำขุ่นนั้น เมื่อเริ่มดูดน้ำแรกๆจะใส แต่พอสักพักจะขุ่น กำลังแก้ปัญหาอยู่ หากแก้ไม่ได้จริงก็ต้องหาที่เจาะใหม่อีก จากการประเมินตอนนี้น้ำประปาภูเขายังใช้ได้อยู่ ส่วนคนที่พูดก็พูดไป ส่วนคนที่ดูแลอยู่เขาเข้าใจ และก็พยายามแก้ปัญหาอยู่ ตอนนี้มีคณะกรรมการ ไม่ว่าจะเป็น คุณเจริญ คุณสุธรรม คุณวิชัย ดูแลใกล้ชิดอยู่ ส่วนที่มีปัญหาก็แก้กันไป  
ประธานที่ประชุม	ขอบคุณท่านนายกนะครับ ที่ได้ชี้แจงครับ ทุกคนก็ได้เห็นแล้วว่าท่านนายกของเราก็ไม่ได้นิ่งนอนใจ เห็นความสำคัญเห็นของพี่น้องประชาชนเสมอครับ ขอบคุณท่านนายกอีกครั้งครับ สมาชิกมีเรื่องจะสอบถามหรือจะเสนอปัญหาและแนวทางแก้ไขร่วมกันขอเชิญครับขอเชิญ คุณประจวบวิสุทธ์ จันทร์ตรีครับ
นายประจวบวิสุทธ์ จันทร์ตรี	เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบลบ้านนาและผู้เข้ารับฟังการประชุมทุกท่าน
	ประชาสัมพันธ์ กระผมได้คัดเลือกจากคณะกรรมการยุติธรรมชุมชนตำบลบ้านนา ล่าสุดได้เข้าประชุมของสถานพินิจ ปัญหาเด็ก และเยาวชนไม่เกิน ๑๘ ปี ดำเนินการนำคดีเข้าสู่กระบวนการพิเศษที่รับโทษไม่เกิน ๕ ปี มีโอกาสไม่ต้องรับ
โทษทางอาญา แต่ต้องปฏิบัติตามเงื่อนไขที่คณะกรรมาการกำหนด เช่นทำงานบริการสังคมเกี่ยวสาธารณประโยชน์ ถ้าหากไม่ปฏิบัติตามเงื่อนไข ต้องดำเนินคดีตามกฎหมายต่อไป
	คะแนนความพึงพอใจบางข้อน่าจะได้มากกว่านี้ อย่างเช่นด้านบริการสวัสดิการ สงเคราะห์เด็ก คนชรา มีหลายหัวข้อที่น่าจะได้คะแนนเต็ม เป็นภารกิจบัญญัติตามข้อกฎหมาย ส่วนคะแนนที่ได้ไม่เต็ม เป็นปัญหาอุปสรรคที่จะต้องนำมาเสนอเพื่อพิจารณาแก้ไขปัญหาและนำไปพัฒนาตามวัตถุประสงค์ ขอบคุณครับ	

ประธานที่ประชุม	ขอบคุณสมาชิกที่ได้แสดงความคิดเห็นต่อไปขอเชิญ คุณ อุทิศ สุตะนุกะมังครับ
นายอุทิศ สุตะนุกะมัง	เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบลบ้านนาและผู้เข้ารับฟังการประชุมทุกท่าน
	มีเรื่องเก่ามาเล่ากันใหม่ การขยายเขตไฟฟ้านาไสพน ญาติผู้ใหญ่มาจากกรุงเทพไถ่ถามต้องการช่วยเหลือเรื่องนี้ ให้การแนะนำว่า ให้ทางเทศบาลทำหนังสือถึงไฟฟ้าส่วนภูมิภาค แล้วนำเลขส่งมาจะช่วยผลักดันให้อีกทาง ขอบคุณครับ
ประธานที่ประชุม	ขอบคุณสมาชิกที่ได้แสดงความคิดเห็นต่อไปขอเชิญนายกชี้แจงครับ
นายกเทศมนตรี	เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบลบ้านนาและผู้เข้ารับฟังการประชุมทุกท่าน
	-เรื่องไฟฟ้า นาไสพนขณะนี้ได้ดำเนินการอยู่ได้ขยายไปได้สักช่วงหนึ่งเป็นภาษีของพี่น้องประชาชน
	-เรื่องการประเมินมีคณะกรรมการได้ดำเนินการอยู่แล้วไม่ไดเน้นเรื่องคะแนนเท่าไหร่นัก เพราะได้ดำเนินทุกเรื่องอยู่แล้ว 
-ส่วนปัญหาที่เขียนมานั้นเป็นปัญหาย่อยๆ เช่นเรื่องเกี่ยวกับคนพิการ ข้อพิพาทในศูนย์เด็กเล็กก็แก้ปัญหาไปได้
- เรื่องหอกระจายข่าวก็เข้าใจกันแล้วเป็นความรับผิดชอบของหมู่บ้านที่จะต้องดูแลเอาใจใส่ เรื่องการที่จะให้เก็บขยะสองข้างทางก็ได้ดำเนินการกันอยู่ตลอด   
-ส่วนเรื่องที่จะดำเนินการในช่วงนี้ ปีนี้อยากที่จะมีทางเดินออกกำลังการรอบถ้ำพุทธโคดม เป็นสถานที่ท่องเที่ยวอีกที่หนึ่งขอให้ทุกท่านช่วยกัน 
-วันก่อนได้ดำเนินการติดตั้งป้ายการท่องเที่ยวที่น้ำตกเขาครามตอนแรกก็มีปัญหาเรื่องการประสานของหน่วยงาน ก็ได้ทำไปแล้ว แต่ก็ประสานกันแล้วก็ไม่ได้เกินปัญหาอะไรบางอย่างก็ต้องจำเป็นดำเนินการไปก่อนหากรับไม่ได้จริงๆ ก็ต้องดำเนินการยกออกเพราะไม่ได้ติดตั้งที่มีฐานหยั่งลึกมาก
ประธานที่ประชุม	ขอบคุณสมาชิกที่ได้แสดงความคิดเห็น และท่านนายกที่ได้ชี้แจงครับ ทุกคนก็ได้เห็นแล้วว่าท่านนายกของเราก็ไม่ได้นิ่งนอนใจ เห็นความสำคัญเห็นของพี่น้องประชาชนเสมอครับ ขอบคุณท่านนายกอีกครั้งครับ สมาชิกมีเรื่องจะสอบถามหรือจะเสนอปัญหาและแนวทางแก้ไขร่วมกันขอเชิญครับ ไม่มีแล้วนะครับ ขอบคุณทุกท่านที่มาประชุมในวันนี้ สำหรับวันนี้เราประชุมกันพอสมควรแล้ว ขอบคุณสมาชิกสภาเทศบาลคณะผู้บริหาร หัวหน้าส่วนราชการ เจ้าหน้าที่กิจการ

